你好（帛琉語）
我美麗嘅家鄉帛琉
喺西太平洋嘅島嶼度
我哋帛琉人住咗喺度
成 3,000 年
同原始環境嘅自然天堂和諧共處
雖然帛琉只係住咗兩萬人
但係係一個海洋大國
擁有超過三百個島嶼
面積同法國不相伯仲
我哋有啲島係環礁
有啲係火山
被山、原始森林同紅樹覆蓋
全部都有清澈海水
包圍著好靚嘅海灘
海裏面有珍貴
同罕有嘅海洋生物
但我哋依家嘅家園
受到氣候變化威脅
令到水位上升
海岸受到污染
喺數千英里外嘅塑膠都漂流過嚟
沖到海灘上面
威脅到海洋生物
越嚟越多嘅雨水
沖走我哋珍貴嘅泥土
而喺其他季節
天氣乾旱嚴重噉
打擊脆弱嘅生態環境
我哋每年都好歡迎
嚟我哋美麗國家嘅遊客
想佢哋享受帛琉嘅旅程
但係同時需要保護
我哋珍貴嘅家園
可以留返俾我哋嘅後代
不過唔係個個旅客
都知道點樣保護呢個島
佢哋唔明白
踐踏珊瑚
可以嚴重破壞佢哋
有啲珊瑚要幾百年
先可以再次生長
有時旅客唔小心
攞走受保護嘅動植物
又喺親近大自然嗰時
傷害咗佢哋
所以我想同大家
介紹吓「帛琉公約」
當遊客嚟帛琉嘅時候
佢哋一定要簽環境公約
環境公約會印係護照度
作為帛琉簽證
內容係向帛琉群島嘅細蚊仔承諾
保護同尊重我哋嘅家園
文化同遺產
我哋亦希望當旅客返屋企後
透過喺屋企同社區實行公約嘅內容
宣揚公約嘅理念
我哋嘅傳統歌謠
老一輩一直噉話俾我哋知
土地同水嘅資源
唔係喺祖先嗰度繼承
而係喺細蚊仔度借返嚟
呢樣嘢就係帛琉公約嘅內容
佢講到話：
「帛琉嘅小朋友
作為你哋嘅客人，我承諾：
會保護你哋呢個
既特別又美麗嘅家園
我發誓放輕腳步
善待環境，謹慎探索
我唔會攞唔屬於我嘅嘢
亦都唔會傷害對我無害嘅嘢
而我淨係會留低
被沖得走嘅足跡咋。」